Reykjavíkurkjördæmi norður

Reykjavíkurkjördæmi norður er eitt af kjördæmum Íslands. Það hefur 11 sæti á Alþingi, þar af tvö jöfnunarsæti. Kjördæmið var búið til með nýrri kjördæmaskipan árið 2000 með því að skipta upp Reykjavíkurkjördæmi. Fyrst var kosið samkvæmt þessari nýju kjördæmaskipan í Alþingiskosningum 2003.
Í stjórnarskrá Íslands er mælt fyrir um að mörk kjördæma eigi að skilgreina í lögum en að heimilt sé að fela Landskjörstjórn afmörkun á kjördæmamörkum í Reykjavík og nágrenni. Í kosningalögunum er mælt fyrir um að skipta skuli Reykjavíkurborg frá austri til vesturs í norðurkjördæmi og suðurkjördæmi. Landskjörstjórn afmarkar kjördæmin og miðar þar við þjóðskrá fimm vikum fyrir kjördag, reynt er að gæta þess að álíka margir búi í hvoru kjördæmi og að þau myndi sem samfelldasta heild. Mörk kjördæmanna liggja í grófum dráttum meðfram Hringbraut, Miklubraut og Vesturlandsvegi og svo um Grafarholtshverfi þar sem skiptingin hefur færst lítillega til við hverjar kosningar eftir því hvernig íbúaþróun er í hverfum borgarinnar. Grafarholt var þannig allt í norðurkjördæminu við kosningarnar 2003 en við kosningarnar 2021 var hverfið að mestu komið yfir í suðurkjördæmið. Hinn forni Kjalarneshreppur fellur innan marka norðurkjördæmisins þannig að það er mun víðfeðmara en suðurkjördæmið þó að íbúafjöldi sé sambærilegur.

Þrátt fyrir skiptingu Reykjavíkur í tvö kjördæmi hafa flestir stjórnmálaflokkar áfram skipulagt starf sitt í Reykjavík sem einni heild. Þeir flokkar sem halda prófkjör hafa t.d. iðulega haldið sameiginlegt prófkjör fyrir bæði Reykjavíkurkjördæmin þar sem sigurvegari prófkjörsins tekur fyrsta sætið á lista í öðru kjördæminu og sá sem lendir í öðru sæti tekur fyrsta sætið í hinu kjördæminu.

Í þeim átta kosningum sem haldnar hafa verið frá því að núgildandi kjördæmaskipan var tekin upp hefur Sjálfstæðisflokkurinn fimm sinnum átt fyrsta þingmann kjördæmisins en Samfylkingin þrisvar.

Kosningatölfræði
 Kosningar Kjósendur ákjörskrá Breyting  Greiddatkvæði Kjörsókn Utankjörfundar-atkvæði Þingsæti Kjósendur áhvert þingsæti Vægi[1] Fjöldi Hlutfallgreiddra 2003 42.812 á ekki við 36.615 85,5% 3.971 10,8% 11 3.892 86% 2007 43.756 944 35.625 81,4% 4.942 13,9% 11 3.978 88% 2009 43.767 11 36.440 83,3% 4.938 13,6% 11 3.979 91% 2013 45.523 1.756 35.969 79,0% 6.424 17,9% 11 4.138 91% 2016 46.051 528 35.864 77,9% 5.807 16,2% 11 4.186 93% 2017 46.073 22 36.744 79,8% 6.473 17,6% 11 4.188 94% 2021 45.368 705 35.728 78,8% 8.319 23,3% 11 4.124 98% 2024 47.486 2.118 37.500 79,0% - - 11 4.317 99% [1] Vægi atkvæða í þessu kjördæmi miðað við vægi atkvæða á landsvísu. Heimild: Hagstofa Íslands

Þingmenn kjörnir úr kjördæminu

+ Þingmenn kjörnir úr kjördæminu Kosningar 1.  2. 3. 4. 5. 6. 7. 8.  9.  10. 11. 2003 Össur Skarphéðinsson  Davíð Oddsson  Bryndís Hlöðversdóttir  Björn Bjarnason   Guðrún Ögmundsdóttir  Guðlaugur Þór Þórðarson   Halldór Ásgrímsson  Kolbrún Halldórsdóttir  Helgi Hjörvar  Sigurður Kári Kristjánsson  Árni Magnússon  2007 Guðlaugur Þór Þórðarson   Össur Skarphéðinsson  Guðfinna Bjarnadóttir  Katrín Jakobsdóttir  Jóhanna Sigurðardóttir  Pétur Blöndal   Helgi Hjörvar  Sigurður Kári Kristjánsson  Árni Þór Sigurðsson  Steinunn Valdís Óskarsdóttir  Ellert B. Schram  2009 Jóhanna Sigurðardóttir  Katrín Jakobsdóttir  Illugi Gunnarsson  Helgi Hjörvar  Árni Þór Sigurðsson  Valgerður Bjarnadóttir  Pétur Blöndal   Sigmundur Davíð Gunnlaugsson  Þráinn Bertelsson  Álfheiður Ingadóttir  Steinunn Valdís Óskarsdóttir  2013 Illugi Gunnarsson  Frosti Sigurjónsson  Katrín Jakobsdóttir  Össur Skarphéðinsson  Brynjar Níelsson  Björt Ólafsdóttir  Sigrún Magnúsdóttir  Árni Þór Sigurðsson  Birgir Ármannsson  Helgi Hrafn Gunnarsson  Valgerður Bjarnadóttir  2016 Guðlaugur Þór Þórðarson   Katrín Jakobsdóttir  Birgitta Jónsdóttir  Áslaug Arna Sigurbjörnsdóttir  Þorsteinn Víglundsson  Steinunn Þóra Árnadóttir  Björn Leví Gunnarsson  Birgir Ármannsson  Björt Ólafsdóttir  Andrés Ingi Jónsson  Halldóra Mogensen  2017 Guðlaugur Þór Þórðarson   Katrín Jakobsdóttir  Helgi Hrafn Gunnarsson  Helga Vala Helgadóttir  Áslaug Arna Sigurbjörnsdóttir  Steinunn Þóra Árnadóttir  Þorsteinn Víglundsson  Birgir Ármannsson  Andrés Ingi Jónsson  Ólafur Ísleifsson  Halldóra Mogensen  2021  Guðlaugur Þór Þórðarson   Katrín Jakobsdóttir   Halldóra Mogensen   Helga Vala Helgadóttir   Ásmundur Einar Daðason   Diljá Mist Einarsdóttir   Steinunn Þóra Árnadóttir   Þorbjörg S. Gunnlaugsdóttir   Tómas A. Tómasson   Andrés Ingi Jónsson   Jóhann Páll Jóhannsson  

 Tengill 
 Lög um kosningar til Alþingis 

Flokkur:Kjördæmi Íslands